­­­­­**НИЙСЛЭЛИЙН ЗАСАГ ДАРГЫН ХЭРЭГЖҮҮЛЭГЧ АГЕНТЛАГ**

**АЯЛАЛ ЖУУЛЧЛАЛЫН ГАЗАР**

2014 ОНЫ 8 ДУГААР САРЫНҮЙЛ АЖИЛЛАГААНЫ ТАЙЛАН

*..............*оны.............дүгээр сарын.............. Улаанбаатар хот

*Үндсэн үйл ажиллагааны чиглэлээр:*

1. Нийслэлийн Засаг даргын 2014 оны 520 дугаар захирамжийн дагуу Улаанбаатар хотын түүхэн дурсгалт хөшөө баримал, байшин барилгуудыгхаягжуулах, тайлбаржуулахчиглэлээр дараах ажлуудыг хийж гүйцэтгэлээ. Үүнд:

А/ Улаанбаатар хотын Захирагчийн Ажлын алба, Улаанбаатар хотын музейтэй хамтран нийт 148 хөшөө, баримал дээр тэмдэгжүүлэлтхийгээд байна. Үүнээс 76 хөшөөнд монгол, англихэлтэй тайлбар мэдээлэл бүхий самбарыг, 59 хөшөө барималд санамж бүхий тэмдгийг байрлуулав. Ингэснээр нийслэлийн хэмжээнд байгаа бүх хөшөө баримлуудыг 100%, үзмэрүүдийг 71,15%-ийг тэмдэгжүүлэв.

Б/ Их тэнгэрийн амны хадны сүг зураг, Гачууртынамны хадны зоосон зураг, Махан дов, Богд хааны өндгөн сүргийн бэлчир, Хүн чулууны хонхор зэрэг түүхт 20 газрын тайлбар мэдээллийгмонгол хэл дээр бэлтгэж дууссан ба англихэл дээр хөрвүүлэх ажил хийгдэж байна.

1. Нийслэлийн 375 жилийн ой, Найрсаг Улаанбаатар аяны хүрээнд нийслэлийн Аялал жуулчлалын газар, “Бэнкэл” ХХК-тай хамтран “Taste of UB 2014" олон үндэстний хоолны өдөрлөгийг 8-р сарын 23, 24-ныөдрүүдэд Үндэсний соёл амралтын хүрээлэнд хоёр дахь жилдээ амжилттай зохион байгууллаа. Уг өдөрлөгт нийслэл хотын шилдэг 25 ресторан, төрөл бүрийн хүнс, хоолны үйлчилгээний газрууд оролцож хамгийн шилдэг нэрийн хоолнуудаа 1000-3000 төгрөгийн үнээрхудалдан авах боломжийг иргэд, жуулчдад олголоо. Хотын соёлыг дэлгэрүүлэх, тусгай сонирхлын аялал жуулчлалыг хөгжүүлэх зорилгоор зохион байгуулсан өдөрлөгийн “Шилдгийн шилдэг оролцогч”-оорЭсенсиаресторан, шилдэг оролцогчоор Бадмаараг, Кунфупанда, Кастл, Блиссресторанууд тус тус шалгарлаа. Арга хэмжээг зохион байгуулахад нийслэл хотын 375 жилийн ой тэмдэглэн өнгөрүүлэх зардлаас 10 сая төгрөгийн санхүүгийн дэмжлэг үзүүлсэн. 2 өдрийн турш өглөөний 10 цагаас үдшийн 22 цаг хүртэл үргэлжилсэн арга хэмжээний үеэр урлагийн болон циркийн тоглолт, тогооч нарын үзүүлбэр тогтмол явагдсан.
2. Нийслэлийн 375 жилийн ойг тэмдэглэн өнгөрүүлэх ажлын хүрээнд нийслэлийн шав тавьсан газруудаар аялж, Хүрээ нүүдэл аяллын маршрут тогтоох ажилд тус газрын 2 албан хаагч оролцов.
3. Халх голын байлдааны ялалтын 75 жилийн ойг тэмдэглэн өнгөрүүлэхтэй холбогдуулан “Дайчин нөхөрлөлийн замнал” Монгол-Оросын залуучуудын тойрон аялалд нийслэлээс оролцох 75 залуусыг бүртгэн судалж, бэлтгэлийг хангуулах чиглэлээр Батлан хамгаалахын их сургууль, Монголын Залуучуудын холбоотой хамтран ажиллав.
4. Халх голын байлдааны ялалтын 75 жилийн ойг тэмдэглэн өнгөрүүлэх тухай нийслэлийн Засаг даргын 2014 оны 532 дугаар захирамжийн дагуу Зайсан толгой дахь Зөвлөлтийн дайчдын хөшөөний тохижилтын ажлыг тус газраас хариуцан дараах ажлуудыг мэргэжлийн байгууллагуудаар хийж гүйцэтгүүлэв. Үүнд:

а/ Хөшөөний гэрэлтүүлгийн цахилгааны тэжээлийн эх үүсвэр байхгүй болсныг тогтоож, шугамын гэмтлийг сэргээн засварлан, кабел шинээр тавьж, тэжээлийг орууллаа.

б/ Гэрэлтүүлгийн шон бүрийн цахилгааны шугам, монтажинд засвар үйлчилгээ хийж, шинэ кабел шугамуудыг татаж /400м/ шинэчиллээ.

в/ Хөшөөний гэрэлтүүлэг 34 шонгийн толгойг сольж, өндөр чадлын 60вт, 90вт, 120вт, 150вт-ынлед буун прожектор, эффект гэрэлтүүлэгч 70 ширхгийг шинээр суурилуулснаар шөнийн цагт бүрэн гэрэлтүүлэгтэй боллоо.

г/ Хөшөөний өндөрлөг хэсэг буюу цэргийн хөшөөг 5 ш өндөр хүчин чадлын лед буун прожектор, эффект гэрэлтүүлгээр тоноглов.

д/ Мөнхийн бамбарын суурийг өнгөлөн засварлаж, 80 см–ийн өндөртэй галын дөл бадарч байхаар техникийн шийдлийг хийв. Дөлийг 1м 20 см-ийн өндөртэй шилэн хоргонд байрлууллаа.

е/ Хөшөөний оройн тойрог хэсгийн мозайкан урлалын гадна, дотор талд 20 ширхэг лед гэрлийн прожектор суурилууллаа.

ё/ Зайсан толгойн амрах 5 ширхэг тавцан тус бүрд 2 нийт 10 ширхэг мэдээллийн самбарыг байрлуулж, Зайсан толгойн түүхтэй холбогдсон мэдээллийг англи, монгол хэл дээр бэлтгэн байрлуулав.

ж/ Зайсан толгойн өндөрлөг хэсэгт амрагч, жуулчдад зориулан хот ажиглах 2 ширхэг алсын дуранг шинээр байршуулах ажил хийгдэж байна.

1. “Найрсаг Улаанбаатар” аяны хүрээнд жуулчны аюулгүй байдлыг хангах зорилгоор Нийслэлийн Цагдаагийн газар, Монголын Оюутны Холбоотой хамтран “Жуулчдад ээлтэй оюутан цагдаа” хөтөлбөрийг хэрэгжүүлж дүгнэв. Нийт 80 оюутныг англи хэл, харилцааны соёл, хууль эрх зүйн мэдлэг олгох 5 хоногийн сургалтад хамруулж, бэлтгэгдсэн оюутан цагдаа нарыг гадаадын жуулчид ихээр зорчдог, гудамж, талбай, үзвэр үйлчилгээний газраар эргүүлд ажиллуулсан. Жуулчдыг гэмт хэрэг зөрчилд өртөхөөс сэргийлэх, тэдэнд хэрэгцээт мэдээллийг өгөх зэрэг үүргийг гүйцэтгэсэн ба бусад иргэдээс ялгарах таних тэмдэг, хувцас, формоор хангагдаж, хороо, дүүргийн Цагдаагийн хэсэг, Аялал жуулчлалын мэдээллийн төвүүдээс зөвлөгөө авч, харилцан туслалцаж ажиллав. Үүний дүнд Оюутан цагдаа нар 70 гаруй хэрэг зөрчлийг таслан зогсоож, жуулчдад шаардлагатай мэдээлэл, туслалцааг үзүүлсэн.
2. Зүүн хойд Азийн хотын дарга нарын “Хотын тогтвортой ба хүртээмжтэй хөгжил” форумд оролцсон зочид, төлөөлөгчдийг хотын түүх соёлын газруудтай танилцуулах, орчуулгын ажилд тус газраас нийт 4 албан хаагч оролцон Гандантэгчилэн хийд, Цонжин болдог дахь Чингис хааны хөшөө цогцолбор, Горхи-Тэрэлжийн байгалийн цогцолборт газруудтай танилцууллаа. Зочид төлөөлөгчдийн аюулгүй байдлыг хангах үүднээс Гандантэгчилэн хийдтэй танилцах үеэр 12 оюутан цагдааг ажиллуулж, бусад бэлтгэлийг хангуулсан.
3. Нийслэлийн Иргэдийн Төлөөлөгчдийн Хурлын Тэргүүлэгчдийн 2001 оны 159 дүгээр тогтоол, Улаанбаатар хотын Ерөнхий менежерийн 2008 оны 85 тоот тушаал, Нийслэлийн аялал жуулчлалын газрын даргын 2013 оны 09 дүгээр сарын 13-ны өдрийн 58 тоот тушаалын дагуу Улаанбаатар хотын аяллын маршрутын дагуух нутаг дэвсгэрт байгаа үзмэрүүдийг бүртгэх ажлын хүрээнд нийслэл хотод байгаа түүхэн дурсгалт болон өвөрмөц архитектуртай 50-аас дээш жилийн насжилттай 49 байшин барилгын мэдээллийг барилгын архив, холбогдох байгууллагуудаас гаргуулан авав. 9 дүгээр сард багтаан эдгээр дурсгалт барилга, байшингуудыг монгол, англи хэл дээр тайлбаржуулах ажлыг бүрэн дуусгана.
4. Гадаад дотоодын иргэд, жуулчдад аялал жуулчлалын чиглэлээр түргэн шуурхай мэдээллийг хүргэх үүднээс Төмөр замын төв буудалд “Мэдээлэл сурталчилгааны төв”-ийг Соёл, спорт, аялал жуулчлалын яамны санхүүжилтээр байгуулан ажиллуулж байна.
5. Монголд ирэх жуулчдын тоог нэмэгдүүлэх болон тэдэнд мэдээллийг түргэн шуурхай хүргэх үүднээс мэдээлэл сурталчилгааны цар хүрээгээ өргөжүүлж ulaanbaatour.com нэртэй цахим хуудсыг орос, англи, монгол хэл дээр шинээр нээн ашиглаж эхэллээ. Уг цахим хуудсанд Улаанбаатар хотод үйл ажиллагаа явуулж буй музей, театр, соёлын байгууллага, ресторан, зочид буудал, шөнийн цэнгээний газар болон жил бүр зохион байгуулдаг арга хэмжээнүүд, наадам, фестивалийн талаарх хамгийн сүүлийн үеийн мэдээллүүд багтсан. Уг ажлыг Соёл, спорт, аялал жуулчлалын яамны санхүүжилтээр хийсэн.
6. Монгол Улсын төлбөрийн тэнцлийн статистикт аялал жуулчлалын үйлчилгээтэй холбогдох орлого, зарлагыг үйлчилгээний дэд дансанд бүртгэдэг ба тоон мэдээллийн чанарыг сайжруулах ажлын хүрээнд “Гадаадад аялж буй Монгол иргэдийн зардлын түүвэр судалгаа”-г Монгол банк, Соёл, спорт, аялал жуулчлалын яамны харьяа Аялал жуулчлалын үндэсний төв, Нийслэлийн аялал жуулчлалын газрууд хамтран зохион байгууллаа. Энэхүү судалгаанд гадаадад онгоцоор аялаад ирсэн 697, Замын-Үүд боомтоор дамжин БНХАУ-д аялсан 324, аялал жуулчлалын чиглэлээр үйл ажиллагаа явуулж буй 7 аж ахуйн нэгжийг санамсаргүй түүврийн аргаар сонгон хамрууллаа. Судалгаанаас үзэхэд Монгол жуулчид гадаад руу аялахдаа ихэвчлэн 30-аас бага хоног аялдаг бөгөөд дунджаар 1,622 ам.доллар зарцуулж байна. Судалгаанд хамрагдсан жуулчдын дийлэнх нь БНХАУ, БНСУ, Япон улсуудад аялсан бөгөөд түүвэрт хамрагдсан зорчигчдын 44% нь амралт, аялал жуулчлалын зорилгоор, 32% нь бизнесийн болон албан томилолтоор, 12% нь эрүүл мэндийн үзлэг, эмчилгээнд хамрагдах зорилгоор аялсан байна.
7. Монгол улсад аялал жуулчлалын салбар үүсэж хөгжсөний 60 жилийн ой, Найрсаг Улаанбаатар хөтөлбөрийн хүрээнд нийслэл хотын эерэг дүр төрхийг бүтээх, жуулчдын хандлагыг өөрчлөх, Улаанбаатар хотоо сурталчлах зорилгоор “Сэтгэл татам Улаанбаатар” жуулчдын гэрэл зургийн уралдааныг зохион байгуулж эхэллээ. Олон улсын уралдааны ерөнхий ивээн тэтгэгчээр Жуулчин ХХК, хамтран зохион байгуулагчаар Аялал жуулчлалын холбоо ажиллаж байна. Шилдэг 3 оролцогчийг 2015 онд Монгол улсад үнэ төлбөргүй аялах эрхээр шагнах юм. Уралдааныг 2015 оны 09 дүгээр сарын 27-ны өдөр буюу “Дэлхийн аялал жуулчлалын өдөр”-өөр шалгаруулж, оролцогчдын гэрэл зургаар үзэсгэлэн гаргахаар төлөвлөж байна.
8. Аялал жуулчлалын идэвхтэй улирал эхэлж байгаатай холбогдуулан жуулчны үйлчилгээний байгууллагуудын бэлтгэлийг хангуулах зорилгоор нийслэлийн Засаг даргын 2014 оны 05 дугаар сарын 30-ны өдрийн А/449 тоот захирамж гарсан. Энэхүү захирамжаар баталсан удирдамжийн дагуу Улаанбаатар хотын нутаг дэвсгэрт байрлах амралтын газар, жуулчны бааз, гэр буудлуудын үйл ажиллагаанд Аялал жуулчлалын тухай, Гэмт хэргээс урьдчилан сэргийлэх тухай, Архидан согтуурахтай тэмцэх тухай, Тамхины хяналтын тухай, Хүнсний тухай, Хүнсний бүтээгдэхүүний аюулгүй байдлын тухай, Гал түймрийн гамшиг ослоос урьдчилан сэргийлэх тухай зэрэг хуулиуд, НИТХ-ын Тэргүүлэгчдийн 2011 оны 120 дугаар тогтоолоор батлагдсан “Улаанбаатар хотын нутаг дэвсгэрт аялал жуулчлалын байр сууцын үйл ажиллагаа эрхлэх журам”, “Амралтын газар, жуулчны бааз, гэр буудалд тавих ерөнхий шаардлага MNS 6043:2009” стандартын хэрэгжилтийг шалгаж, илэрсэн зөрчил дутагдлыг арилгуулж, мэргэжил арга зүйн зөвлөгөө өгч, үйлчилгээнд тавигдах шаардлагын мөрдөлтийг хангуулав. Улаанбаатар хотын нутаг дэвсгэрт үйл ажиллагаа явуулж буй 132 амралтын газар, жуулчны бааз, гэр буудлаас 88 байгууллагыг стандартын үзлэгт хамруулав. Үүнээс 47 амралтын газар буюу нийт амралтын газруудын 90%, 35 жуулчны бааз буюу нийт жуулчны баазууд 52%, 12 гэр буудал буюу нийт гэр буудлуудын 66% нь стандартын үзлэгт хамрагдсан.
9. 2014 оны 7-р сарын байдлаар манай улсад ирсэн жуулчдын тоо өмнөх оны мөн үеэс 7.8%-иар буурсан үзүүлэлттэй байна. Аялал жуулчлалын салбарын орлого 131,357,327 ам доллар байгаа нь өнгөрсөн онтой харьцуулахад 9,6%-иар буурсан байна.
10. Манай улсад 2014 оны 7 дугаар сарын байдлаар гадаадын 44 иргэн гэмт хэрэгт холбогдон шалгагдсан нь өмнөх оны мөн үеийнхээс 1-ээр буюу 2.2%-иар буурч харин гадаадын 84 иргэн гэмт хэргийн халдлагад өртсөн нь өмнөх оны мөн үеийнхээс 13-аар буюу 18.3%-иарөссөн үзүүлэлттэйбайна.
11. Соёл, спорт, аялал жуулчлалын яамны санхүүжилтээр Улаанбаатар төмөр замын төв буудалд Жуулчны мэдээллийн төвийг шинээр байгуулан 7-р сараас эхлэн ажиллуулж байна. Тус мэдээллийн төвөөр 8 дугаар сард 323 гадаадын жуулчид үйлчлүүлсэн байна.

***Дотоод ажлын чиглэлээр:***

1. Япон улсын Олон улсын хамтын ажиллагааны агентлагаас зохион байгуулж байгаа “Үндэсний өв болон соёлын нөөцөд тулгуурласан эко аялал жуулчлал” сэдэвт тэтгэлэгт сургалтад 1 албан хаагч Япон улсад хамрагдаж байна.
2. Төрийн албан хаагчдын ажлын идэвхсанаачилгыг дээшлүүлэх ажлын хүрээнд Үндэсний их баяр наадам, Монголын тулгар төр байгуулагдсаны 2223 жилийн ойг тохиолдуулан үр бүтээлтэй ажилласан 3 албан хаагчийг МЗХ-нышагналаар шагнаж урамшууллаа. Мөн тайлангийн хугацаанд төрийн албан хаагчийн нөөцөд бүртгэлтэй байсан ажилтнаас хуулийн дагуу хувийн ашиг сонирхлын урьдчилсан мэдүүлгийг гаргуулан авч Авлигатай тэмцэх газарт хянуулж, ашиг сонирхлын зөрчил үүсэх нөхцөл байдал тогтоогдоогүй тул ажилд томилон ажиллууллаа.
3. Албан хаагчдын идэвх санаачилга, бүтээлч, ажил хэрэгч байдлыг дээшлүүлж чадваржуулах, тэдний харилцааны соёл, төрийн албан хаагчийн ёс зүйг эрхэмлэн сахиулах, хариуцлагын тогтолцоог төлөвшүүлэх зорилгоор байгууллагын үйл ажиллагаа, авлига, ашиг сонирхлын зөрчлийн талаар иргэдийн санал, хүсэлт, шүүмжлэл хүлээн авах санал хүсэлтийн дэвтэр, цахим хуудсыг тогтмол ажиллуулж байна. 2014 оны эхний 8 сарын байдлаар тус газарт авлига, ашиг сонирхлын зөрчил, төрийн үйлчилгээтэй холбоотой санал гомдол иргэдээс ирээгүй байна.
4. Нийтийн албанд нийтийн болон хувийн ашиг сонирхлыг зохицуулах, ашиг сонирхлын зөрчлөөс урьдчилан сэргийлэх тухай хууль, Авлигын эсрэг хуулийн хэрэгжилтэд хяналт тавих зорилготой Авлигатай тэмцэх газрын хяналт шалгалт, дүн шинжилгээний хэлтсээс зохион байгуулсан шалгалтад хамрагдав.Шалгалтаар тус газрын мэдүүлгийг бүртгэх, хянах, хадгалах эрх бүхий албан тушаалтны үйл ажиллагаа, мэдүүлгийн тайлан мэдээ, хөтлөлтөд зөрчил, дутагдал илрээгүй болно.

ХЯНАЖ, ТАНИЛЦСАН:

НИЙСЛЭЛИЙН АЯЛАЛ ЖУУЛЧЛАЛЫН

ГАЗРЫН ДАРГАЭ.БАТТУЛГА

Огноо:..................................

НЭГТГЭСЭН:

НИЙСЛЭЛИЙН АЯЛАЛ ЖУУЛЧЛАЛЫН

ГАЗРЫН МЭРГЭЖИЛТЭН Б.АМАРЗАЯА

Огноо:............................